
Dialuna, 16 September 2019 


Lider di AVP mr Mike Emcin 

"No ta normal pa un pais bay den un aña di 
crecemento economico fuerte pa un recession 

Tur esaki sin tabatin factornan externo, pero unicamente cambio di gobernacion 



Lider di AVP, e partido politico mas 
grandi di Aruba, mr. Mike Eman a dirigi 
su mes den un discurso nacional na 
pueblo cu ta pasando den momentonan 
duro. Un siman di masha discordia social 
y problema laboral ta tras di lomba unda 
di tur banda tabatin manifestacion di 
gruponan den nos comunidad vociferando 
nan malcontento y desapunto den maneho 
di actual Gobiemo. Eman, kende a wordo 
aserca pa hende di tur color politico a duna 
oido na nan peticion y a tene un discurso 
den cual e ta convivi cu comunidad den e 
turbulencia actual. 

Eman a cuminsa su discurso bisando cu 
den cada momento dificil den nos historia 
nos a haya contesta y un direccion nobo 
den contempla cu un curason habri con 
nos a yega aki y cu cua boluntad, forza y 
energia nos lo supera. 

“Den cada momento di desapunto, 
inkietud, incertidumbre y sentimiento di 
abandono tin e oportunidad di e buskeda 
di contesta y di refleccion profundo. Tin 
momento cu den tur humildez, cu rudia 
na tera y cara na shelo, nos ta puntra nos 
mes kico den asina corto tempo a ranca 
for di nos curason e alegria di nos cuna 
venera. 

P’e contestanan ta profundo nos amor 
prohimo y nos pasion patriotico mester 
carga nos riba nos pasion partidario, 


pasobra reduci e situacion actual na 
un debate politico lo no hiba nos na e 
conclusion cu ta mas profundo cu un 
color politico, pasobra e causa no tin 
color, pero e tin di haber cu hende”. 

Eman a bisa cu e instituto Gobierno no 
tin un consenshi di su mes. E no tin un 
curazon di su mes. E no tin capacidad 
moral y intelectual di su mes. Ta hende ta 
trece of no trece nan n’e lugar importante 
aki cu ta dirigi nos bida y nos destino. 

“Esey kiermen cu awenochi mi ta haci 
boso un peticion dificil, pasobra mi ta 
consciente cu mi mes ta un lider politico, 
cu un color politico profundo den mi 
bida, pero mi ta kere cu e momento cu 
nos ta bibando mester di nos sin prehuicio 
partidario, pero cu un alma habri los di 
nos color politico. 

Pasobra e contesta cu nos ta busca, no 
mester unicamente carga nos for di e 
situacion actual, pero mas importante 
mester bira e cuadra di referencia na cual 
nos lo midi tur cos den futuro pa evita 
ripiticion. Nos refleccion mester duna 
nos normanan duradero, skirbi den nos 
alma, cu lo pasa di un generacion pa otro, 
mescos cu e escrituranan riba e tablanan 
di Moises.” 

Eman ta bisa cu no ta normal cu un 
pais den pleno crecemento economico 
di 2.3%, den apenas un aña ta cay den 
recesion sin cu tabatin un evento den 
su sectornan economico of factornan 
externo, pero unicamente un cambio di 
gobemacion den e pais. No ta normal pa 
bay den un aña di crecemento fuerte pa 
un recesion penoso. 

E no ta normal cu un pais cu tabata conoce 
un inflacion di bou di 1%, den apenas un 
aña ta experencia un inflacion grave y 
penoso cu ta empobreciendo nos pueblo, 
sin cu tabatin un inflacion den exterior of 
factornan monetario, pero unicamente un 
cambio di gobernacion. 


No ta normal pa bay di practicamente 
cero inflacion pa casi 10% di aumento 
doloroso di costo di bida den dos aña. 

E no ta normal den historia di nos pais, 
berde of geel, cu personanan a bay 
eleccion y bisa pueblo cu nan lo haci of 
no lo haci y no simplemente keda sin 
haci, pero haci net lo contrario. 

E no ta normal cu nos tin hendenan cu nos 
pueblo den e forma mas enfatico cu por 
na 2009 a bisa cu Amba nunca mas kier 
mira hendenan sinta den Gobierno cu ta 
haci nada otro cu previlegia nan amigo y 
familiarnan a costo di bienestar di henter 
un pais, awe ta haci net esey atrobe. 

Den e falta di compromiso y cumplimento 
cu electorado y orientacion completo 
riba mantencion di poder e debilidad di 
gobernacion ta bira ainda mas vulnerabel 
frente interesnan aheno di partidonan 
menor. 

E no ta normal cu un Gobierno ta bisa 
pueblo cu e ta bay baha deficit y debe y ta 
aumenta su gastonan cu 100 miyon extra 
den un aña. 

CAFT A CONSTATA: 

“Inmiddels is duidelijk dat het tekort in 
de Begroting (BW) hoger uitkomt dan de 
realisatie van 2017, en dat de totale kosten 
in de Begroting (BW) ten opzichte van 
de realisatie 2017 met AWG 97,8 miljoen 
zijn gestegen”. 

E momento aki cu mas nos ta sinti e dolor, 
cu mas nos ta sinti nos mes defrauda ta e 
momento pa tuma un decision grandi, no 
di wak berde of geel, pero wak e hende 
riba e lista, purba sinti su curason, purba 
mira den su alma. 

No laga e bandera cu e ta carga ciega bo, 
pasobra na final ta locual ta biba of no 
biba den su curason ta bay determina con 
bo famia, bo bario, bo scol, bo empresa, 
bo instituto, bo gremio, bo sector, bo 
fundacion, bo origen y bo mes ta wordo 
trata. 

Minister Rudy Lampe: 

"To bosto" 



Pa: Victor (Toko) Winklaar 


DIABIERNA ultimo un grupo di maestro di scol a bolbe bay 
direccion di Parlamento y Gobierno, bolbe mustra y vocifera e 
mal contento y desconfiansa cu nan tin den e maneho sin pia ni 
cabes di Minister di Enseñansa, sr. Armando Rudy Lampe. 

No ta prome bes cu e falta di confiansa aki ta wordo vocifera na 
Gobiemo, esta cu maestronan simplemente no tin confiansa den 
e vision y maneho di Minister Lampe y cu ta pidi Gobiemo pa 
actua pa evita cu cosnan lo bay di malo pa pio. 

A keda demostra y atrobe confirma diabiema ultimo cu NO tin 
confiansa den Minister Lampe y cual a keda concretisa ora cu e 
maestronan a mustra Prome Minister Evelyn Wever Croes, cu 
nan no ta desea di papia of reuni mas cu Minister di Enseñansa 
actual y tur esaki den presencia di e mandatario. 

Bou di circunstancianan normal y si tuma na consideracion cu 
Gabinete Wever Croes ta boga pa integridad y transparencia 
den gobemacion, e desaroyonan aki ta motibo suficiente pa 
Minister Armando Rudy Lampe saca su conclusion y entrega 
su retiro como Minister di Enseñansa. 

Ta lanta e pregunta di con Minister Lampe, kende den pasado 
tambe a yega di pidi retiro di un of otro Ministeman, awor no 
ta haci loke e mes a boga p’e y saca su conclusion cu ya e no ta 
gosa ni di confiansa y ni respet di maestronan. 

No solamente maestronan, pero ya caba por a scucha declaracion 
di alumnonan cu ta confirma cu Minister ta perhudicando nan 
futuro, cu nan tampoco tin confiansa den su persona como 
Minister y cu no tin mucho claridad den loke e kier logra cu su 
maneho. 

Lolce ta resalta den tur accion cu a bin dilanti contra Minister 
Lampe, ta cu ningun hende sa kico e Minister kier, kico e kier 
logra y na unda e kier bay cu enseñansa aki na Aruba. 
Diabiema ultimo tabatin un momento clave cu a bisa hopi di 
e situacion cu tin entre Minister Lampe y docentenan, esta 
caminda maestronan a nenga di dirigi nan mes na Minister 
Lampe y na lugar di su persona, a dirigi nan mes na Prome 
Minster Wever Croes riba disgusto cu nan tin cu e Minister aki. 
Un mensahe cla y directo cu ta lanta e pregunta ta kico e Minister 
aki tin di haci mas den e funcion aki, esta cu e no ta gosa di respet 
mas cerca maestronan y riba dje Minister Presidente ta bay di 
acuerdo cu e exigencia di e maestronan, dor di para dilanti di 
Minister Lampe y atende e maestronan directo. 

E ta un confirmacion di parti di e Gobiemo mes di cual e ta 
forma parti, cu nan ta di acuerdo cu e pensamento di maestronan, 
esta cu Minister Armando Rudy Lampe mester bay mas liher 
posibel. 


Por lo general tin cu conclui cu den cierto sentido Minister 
Lampe a haya su di tres mocion di desconfiansa for di su propio 
Gobiemo, cu na dos ocasion caba a anuncia cu a kita cierto 
responsabilidad for di su cartera como Minister di Enseñansa. 
Tur esaki tabata motibo cu den fin di siman, e partidonan di 
actual coalicion a tene reunionnan interno pa analisa e situacion 
pa dicidi e siguiente paso. 

Ya caba Conseho di Minister a yega di dicidi cu lo pasa e parti 
di Tra’i Merdia directamente pa Minister di Asunto Social, 
Glenbert Croes pero cu despues pa motibonan huridico esaki a 
keda pa Minister Lampe y algun siman atras Gobiemo a anuncia 
cu pa medio di un Ministeriele Beschikking a oficialisa esaki. 
Loke riba su mes tampoco tin un base legal ya cu cualkier 
cambio den cualkier cartera, ta rekeri un cambio den e LIM, esta 
e ‘Landsverordening Instelling Ministeries’cu mester wordo 
aproba pa Parlamento, loke no tabata e caso y cu ta mustra riba 
un falta di seriedad di parti di Gobiemo mes. 

Ningun Ministeriele Beschikking ta riba un Landsverordening 
cu ta mustra cu Gabinete Wever Croes mester ta mas sincero cu 
maestronan y cu henter pueblo, sigur a a base di nan pensamento 
riba integridad den gobemacion. 

E momento a yega cu tanto Minister Rudy Lampe como 
Gabinete Wever Croes na prome lugar pero tambe Parlamento 
di Aruba, tin cu saca e conclusion cu Minister Lampe ya no 
por keda den su puesto como Minister di Enseñansa, esaki na 
interes di enseñansa general na Aruba. 

Minister Rudy Lampe den un lapso di algun, menos cu dos 
aña den e cargo di Minister di Enseñansa, a encontra mas 
problema cu e tres Ministeman cu a carga e responsabilidad di 
e cartera di enseñansa den ultimo 12 aña y aki nos ta papia di ex 
Ministeman, Marisol Lopez-Tromp, Arthur Dowers y Michelle 
Hooyboer Winklaar. 

Ta bin acerca cu su propio Gobiemo ya a mustra caba su falta 
di confiansa den su persona ya cu di otro forma nunca nan lo 
hunga e wega di pasa parti di su cartera pa Minister Glenbert 
Croes. 

Minister Lampe por trata di ‘praat goed’ e decision aki dor di 
pretende cu e mes a sugeri esaki pero e ta confirma un solo cos, 
esta cu su persona no por cumpli cu lolce su funcion ta rekeri y 
exigi y por lo tanto no ta keda Minister Rudy Lampe nada otro 
di saca su conclusion y entrega su retiro, cual t’e unico solucion 
n’e alturanan aki. 

En realidad e momento a yega caminda su persona tin cu realisa 
cu ‘ta basta,’ cu su persona no por sigui den e puesto aki mas, 
ya cu e no tin e capacidad pa atende cu interesnan di enseñansa 
den nos pais. 

Simplemente, TA BASTA!!! 








4 


AWEMainta 


Dialuna, 16 September 2019 


Booshi Wever, lider di UPP: 

"Un siman di pantomina 
di Otmar tras di lomba 
cu intento pa kibra 
companianan local pa 
al final previlegia un 
compania stranhero" 


CU hopi atencion UPP a sigui e pan- 
tomina dirigi y orkestra pa Otmar 
Oduber rond di e concepto di ley en- 
trega na Parlamento. 

Diaranzon ultimo, dia 11 di september 
tabatin un manifestacion di Serlimar 
na unda uzo a wordo haci di ekiponan 
di Serbmar cu aprobacion di e Direc- 
tor Stranhero. E accion aki tabata tin 
un solo obhetivo, esta pa complace su 
amo. 

Ta hopi raro y insolito cu un biaha 
mas sindicatonan ta presta nan mes 
pa ta parti di e pantomina aki. Di un 
banda kier pa un sindicato, den e caso 
aki di Douane, no para trabou y di otro 
banda un Ministro di mesun Gabinete 
ta orkestra cu un compania estatal pa 
pone trabou abou. Asina Booshi Wever 
a cuminsa su analisis. 

Sinembargo loke mas a causa hilari- 
dad cerca UPP t’e hecho cu Otnar Odu- 
ber ta pretende di t’e gran salbador di 
Serlimar. 

“Laga nos ta hopi cla cu esaki. Serli- 
mar ta na BIDA danki cu fin di 2001 a 
bin cu cambio den gobernacion. Si NO 
a bin cambio, Serlimar a bira Aruba 
Bunita NV. Y un TAL OTMAR, hunto 
cu Tico Croes tabata e “master-brain” 
tras di esaki. 

Ta danki n’e VISION di “e MEP di e 
tempo ey”, mi persona como esun re- 


sponsabel pa Serbmar, a stop e desan- 
gramento di Serlimar y a pone bida 
bek den e compania estatal. 

Nos a cumpra tube y tire p’e trucknan 
pa duna servicio y despues a bay over 
na cumpra truck nobo y alabes a cum- 
pra barinan. Tur esaki a bay SIN e Car- 
naval cu awe si t’e caso. No tin placa 
p’e Douaneronan, pero si tin placa pa 
tur siman un parada di Carnaval pa- 
gando nos artistanan y celebridadnan 
local un dineral pa haci esaki. Sin con- 
ta e cantidadnan di propagandanan cu 
ta wordo pasa na casi tur radio emi- 
sora y riba Cable TV’, Booshi Wever a 
sigui bisa. 

Ta bon pa recorda pueblo cu e ley cu 
ta wordo cambia awor, ta mesun ley 
cu OTMAR y su “full blood partners in 
crime” a vota CONTRA na 2005. Awor 
e kier colga n’e ley ey, cu tabata forma 
parti di e VISION Social Democrata, 
esta cu e maneho di desperdicio ta un 
utilidad pubbco y cu ta responsabili- 
dad di Gobierno. 

Pa Gobierno por cumpli cabalmente 
cu esaki, mester garantisa existencia 
di Serlimar! E tempo ey, AVPOR como 
un partido derechista a vota CON- 
TRA, pasobra nan ta di opinion cu es- 
aki mester ta den man di e compania 
privá totalmente! 





E lucha pa pone Serlimar riba pia, no 
tabata facil pero nos a logra! Despues 
a bin cambio na fin di 2009 y aki un bi- 
aha mas a cuminsa cu e desangramen- 
to di Serlimar. No mester lubida cu e 
ley di 2005 tabata bisa claramente cu 
Serlimar su tareanan ta pa “ophaal en 
verwerking” di e desperdicio. 

E “verwerking” aki lo ta 100% ta den 
man di Serlimar. Ta p’esey a cumpra 
e planta di “WasteAway” di Bould- 
in & Lawson. Segun Booshi Wever: 
“Nos tur sa cu e “full blood partners 
in crime” di Otmar y Otmar “himself ’ 
a BOYCOTEA e proyecto aki feros- 
mente y tenasmente!! Y pa completa e 
obra, ata awor a desmantela e planta 
aki tambe!! 

Tur e pantomina aki Otmar a haci 
como un “SMOKESCREEN” p’e por 
trata di bulldoze cambionan den e ley 
di 2005. Cambionan yená cu VENE- 
NO na unda e kier duna un compania 
STRANHERO un MONOPOLIO! Es- 
aki nos lo elabora mas riba dje den un 
proximo articulo, p’asina mustra riba 
loke e scorpion lo kier haci p’e logra su 
meta, esta pa su “SPROOKJE” di W2E 
bira realidad riba custia di nos pueblo. 
Ban spera cu nos Parlamento, cu parce 
di ta mas bien un “Lamento”, e biaha 
aki si pone e interes di nos pueblo na 
prome lugar y bisa Otmar Bay Fliet!! 
No por acepta e menaza di dje, unda el 
a reta publicamente e Parlamentari- 
onan vota contra e ley!”.Booshi Wever 
a conclui. 

Dos hoben condena pa intento di asesinato 


DIABIERNA mainta Corte a dicta sentencia den e caso 
contra e hobennan Chendrik Maduro y Luis David Florez, 
kende nan ta envolvi den un caso di intento di asesinato pa 
cual a haya nan culpabel y condena na varios aña di prizon. 
E caso aki a tuma luga dia 21 di September, 2018 na Tanki 
Leendert. 

Hues na momento di lesa e sentencia a splica cu e prueban- 
an ta legal y convincente cu e dos personanan aki a comete 
e delito di cual nan ta wordo acusa di dje. Riba 21 di Sep- 
tember aña pasa riba un scooter a los 3 pa 4 bala riba e 
hoben Rowal Carrasquero. 

Dos bala a alcansa e hoben den su lomba ora cu e tabata 
trata di huy for di e duo. E mester a pasa den dos operacion 
y a keda tres siman hospitalisa. 

Mirando cu nan a haci uzo di un arma di candela, tambe a 
keda proba posesion di un arma y Maduro tambe a wordo 
haya cu cocaina den su poder, cu el a bisa ta pa propio uzo. 
E delito, Hues a bisa ta uno hopi serio y cu te ainda e vic- 
tima ta afecta y trauma pa loke cu a pasa cune. 



E dos acusadonan a yega di haya nan mes envolvi cu husti- 
cia caba den pasado. 

E dos acusadonan a nenga di ta esnan responsabel pa e ti- 
ramento. E victima den pasado ya caba a sufri un atentado 
ora cu a dal’e intencionalmente cu auto. 

Pa e motibonan menciona a bay di acuerdo cu e demanda, 
pues ocho aña pa ambos. Tambe a otorga e victima un com- 
pensacion di 5 mil florin en bes di e 25 mil cu el a pidi. 

Maestroncm malcontento ta 
spera un contesta awe dialuna 
di Gobierno y Parlamento 


MAESTRONAN no kier spera mas tempo 
después cu pa 10 siman largo nan a bin ta 
sperando contesta di Gobierno riba un car- 
ta cu nan a manda mustrando nan preocu- 
pación pa tur e mal actonan tumando luga 
den mundo di enseñanza. 

Nan desconfianza contra Minister di Ense- 
ñansa Rudy Lampe, ta asina grandi cu 
nan no a ni kier entrega nan Manifiesto na 
e mandatario ey sino na Prome Minister. 
Na Parlamento tambe a entrega un copia 
di e documento y a pidi pa haya contesta 
den un siman di tempo, mustrando asina 
cu nan no kier spera mucho largo y pasen- 
shi ta den caba. 

Eybou mes na Parlamento tabatin bosnan 
cu a lanta cu no ta bay tanten cu no haya 
contesta y por a scucha tambe expresion- 
nan manera “sit a p’ami, nan entrega un 
mocion di desconfiansa contra Minister 
Lampe.” 

Maestronan a bisa cu a laga nan na caya 
mirando con ta tuma decisionnan sin cu 
ta tene cuenta cu nan. Entre otro door di 
tuma decision, cu ta afecta e maestronan, 
pero sin consulta e lidernan di e sector. 
Presidente di Parlamento a ricibi copia di e 
Manifiesto y a bisa cu nan lo tuma contacto 
cu nan, pero bosero di e grupo sra. Water- 
ham a informa e Presidente di Staten cu 
nan kier contesta pa dialuna. 




Mirando cu e cantidad di hendenan cu a acudi, ta demostra cu 
e maestronan ta cansa y fada cu despues di 10 siman no a ricibi 
contesta riba nan carta. Soraya Waterham, kende ta esun cu a en- 
trega e Manifiesto, a bisa cu nan a duna 100% di nan mes caba y 
no tin mas forsa. Den e documento ta papia di e preocupacion pa 
cu maneho di enseñansa; e desconfiansa den e minister; e falta di 
reaccion di Parlamento cu por duna nan un speransa; etc. Ultimo 
tempo lo unico cu nan a bin ta experencia ta un maltrato total cu 
un ambiente di intrankilidad, cu no ta bon pa e tarea cu nan mes- 
ter ehecuta. 

Tabatin un momento cu e grupo tabata grita pa bay plat, pero un 
consehero di e grupo, mr. Duineveld, a splica nan cu nan tin tur 
rason pa ta rabia. Si keda den un accion y escala, e grupo por haya 
nan mes den un problema huridico. P’esey el a conseha pa warda y 
si no logra, bini bek cu dobbel of triple e cantidad di hende. “E ora 
si por bisa cu nos no ta bay ningun caminda. Y laga nan hiba nos 
corte,” el a bisa nan. 

Parlamentario Jennifer Arends-Reyes (AVP) 


No mag existi excusa 
awor despues di dos 
aña pa corta urgente 
den enseñansa 


Sra Jennifer Arends-Reyes a duna di conoce cu locual tabata remarca- 
bel durante e manifestacion di maestronan t’e prome reaccion di parti 
di Gobierno, cu lamentablemente nan no por salba enseñansa di tur e 
reduccion di gastonan. 

Mesora e vocero di e grupo di maestro a contesta cu nan ta den accion 
atrobe pa motibo cu nan ta sinti cu banda cu tin reduccion di gasto den 
enseñansa, nan ta sinti cu nan voz no ta yega na Gobierno, ta parce cu 
no tin oido pa nan preocupacionan. 

Dos aña a pasa cu e coalicion di MEP-POR-RED ta gobernando pais 
Aruba y e incertidumbre ta crece cada dia mas bou di pueblo incluyendo 
maestronan. E maestronan a manda for di diferente grupo cartanan di 
preocupacion cu a wordo atendi via reunionan na MFA, den comision y 
durante tratamento di presupuesto, fraccion di AVP a percura pa pone 
nan preocupacion den mocion cu a wordo aproba pa Parlamento como 
signal pa Gobierno. 

Y na ningun ocasion Gobierno no a scucha ni di maestro ni di Parla- 
mento y a dicidi di sigui cu nan plannan na fin di manera manera t’e 
caso di Centro Multi Disciplinario, MDC. 



Enseñansa den un pais mester traha preven- 
tivo y mester stimula mobilisacion social y su 
beneficion y inversionnan pa su pais lo conoce 
despues di algun aña. Ta parce cu e presion pa 
reduccion di gasto ta grandi riba enseñansa y 
no ta mucho notable y ad hoc den e otro carter- 
anan. Nos maestronan na Aruba ta eherciendo 
un trabou asina importante pa futuro di nos 
pais y e presion cu ta poniendo ultimo tempo 
riba enseñansa ta sumamente inhusto, mester 
percura pa trece solucion y trankilidad mas 
pronto cu ta posibel, sra Arends-Reyes a ter- 
mina bisando. 


Te ainda nan ta sigui busca nan derecho pa ser scucha y haña cita pa 
trece nan preocupacionnan dilanti, pero ta parce di ta envano. Tin hopi 
punto treci dilanti cu no tin ki haber cu placa, pero ta mas enfoca riba e 
parti di ehecucion di plannan y participacion di maestronan. 

E excusa cu awor despues di 2 aña di gobernacion ta corta den enseñan- 
sa despues cu a prefera inverti 340 mil n’e tema di cultivo di cannabis 
cu te ainda nada concreto no a sali afor, bou di e cartera di enseñansa, 
a aumenta e gastonan di Gobierno cu 100 miyon y awor ta core cabes 
di gai pa busca surplus for di pueblo, segun Jennifer Arends-Reyes. 

E manera di traha cu e dos partidonan MEP y POR di coalicion tin 
man habri pa proyecto, inovacion, social, gasto y traha centro corecio- 
nal nobo cu tur ta aspectonan importante, pero ta corectivo siendo cu 
ta prefera pa pone e partido cu un asiento corta den enseñansa. Mescos 
cu ta busca diligentemente fondonan miyonario pa alivia e situacion di 
Imigracion tambe lo por a inverti mas esfuerso den busca fondonan cu 
tin disponibel afor pa proyectonan na beneficio di Enseñansa mescos cu 
e 13,6 miyon Euro cu a logra bou di e Gobierno di signatura berde y a 
logra cu fondonan di Onderwijsfonds. 



Make your reservations at: 
reservations@aqua-grill.com 
Telephone: *297 586-5900 
www.aq ua -g ri I l.com 


AQUAGRILL 


ANDBE 


COME AND CELEBRATE WITH US 
YOUR HOLIDAY'S DINNER! 


• (3)THREE DIFFERENT MENU'S 

• NICE AMBIENCE AND SPACE 


• GREAT SERVICE & THE BEST 
FOOD ON THE ISLAND 

Lama a tira reste di barce riba beach 



ARUBA 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


SIMAN cu a pasa ey e biento tabata hopi fuerte. Tin dianan cu e lama 
tabata basta halto tambe. Y tabata diaranson ultimo cu personanan a 
mira yen di hero bieu tira riba beach. Pa casualidad funcionarionan 
di Bureau City Inspector a pasa den bisindario y a tuma nota di esaki 
tambe. 

A resulta cu e lama bruto a coy y a tira resto di e barco den e lama, dilan- 
ti Malmok, y a tire riba e beach. Mesora funcionarionan di BCI a acudi 
na e sitio y a cuminsa haci preparacion pa kita e materialnan peligroso 
aki for di beach. 

E bultonan di hero no solamente ta frustia pero tambe e tin diferente 
punto cu ta skerpi y si personanan dal nan curpa den dje, e por causa 
infeccion serio. 

BCI a laga ruim op esaki pa siguridad di tur cu ta bishita nos dushi 
lama. Ariba combinacion di foto por mira mas di esaki. 

Historia 

E barco ey no ta algo cu ta eynan of a wordo poni eynan como atraccion. 
Tabata mas o menos 15 aña pasa cu lama bruto a lanta e barco for di 
fondo y tire den e awanan dilanti Malmok. Esey tabata durante tempo- 
rada di horcan Ivan. 

Horcan Ivan a forma y tabata activo for di 2 pa 25 di september, 2004, 
y a causa daño na gran parti di Caribe y Merca. E tabata e di nuebe 
tormenta cu a haya nomber, e di seis horcan y e di cuatro mas grandi 
di esnan activo den 2004 den e temporada di horcan den Atlantico. E1 a 
causa 123 morto. 

COMERCIANTENAN no por mas: Boso ta 
destrosando Aruba, esaki t’e mensahe cu a sali 
durante e “Town Hall Meeting” organisa dor 
di Camara di Comercio (KvK) durante cual a 
presenta e proposicion cu ta den discusion riba 
introduccion di e asina yama Sugar Tax, pero 
tambe con ta bay sigui atende cu BBO y otro 
impuestonan cu ta cobrando pueblo. 

Comerciantenan n’e momentonan ey. A yena 
sala y por a sinti y mira di e reaccionnan cu 
despues di hopi tempo ta mira comerciantenan 
desespera, pasobra e forma di atende cu prob- 
lemanan na Aruba ta bay afecta nan y conse- 
cuentemente e cuponan di trabou. 

E forma con Gobierno kier atende cu e prob- 
lema y/of e solucionnan cu kier bin cun’e ta bira 
afecta e mesun Gobierno bek. 


Algun comerciante no a sconde nan malcontento 

loso ta destrosando Aruba 

E solucionnan cu Gobierno kier bin cun’e, varios comerciante a trece 
dilanti, no solamente ta afecta e negoshinan, pero tambe e trahador 
(cu ta perde poder di compra) y Gobierno tambe. Si negoshinan haya 
nan mes obliga di cera nan porta y manda trahadornan cas, Gobierno 
no tin suficiente placa pa paga onderstand n’e hendenan cu keda de- 
semplea. 

E realidad curu esaki ta. Maske cu e Town Hall Meeting aki ta pa 
papia riba Sugar Tax, riba BBO, no por a keda keto riba e plannan di 
Minister Otmar Oduber, cu su ley nobo pa Serlimar. Maske e manda- 
tario ta menciona cu tur compania cu ta recoge sushi lo por keda sigi 
haci e trabao, pero manera e ley ta, e lo converti Serlimar den un com- 
pania cu monopolio.E ley ta papia cu Serlimar lo cobra unicamente 
7,50 pa recoge sushi y 17,50 lo tin cu wordo paga pa procesa e sushi 
aki. 

Ningun compania lo sobrebibi cobrando 7,50 pa recoge sushi so. Hasta 
Serlimar lo keda haya subsidio di Gobierno. Si e ley ta cambia, esta lo 
cobra 17,50 pa recoge sushi y 7,50 pa procesa e sushi, ta discutible. Un 
EcoTec, cu awor su clientenan ta pagando 28,50 lo mester aumenta 
e tarifa aki cu 17,50 pa un total di 46,00 florin.Ta logico cu EcoTec lo 
perde clientela. Ningun comerciante lo sigui opera si perde mayoria di 
su clientenan. 

Mester keda pendiente ainda unabes cu e compania cu haya derecho 
pa cumpra e incinerator, cuanto mas tin cu paga adicionalmente. 
Cu e maneho aki, Otmar Oduber ta crea un otro banco, esta SerliBank, 
hacienda un persona sigur rico. 


“Aruba a surpasa su capacidad di sostenibili- 
dad. Nos a surpas’e y nos ta destrosando Aruba 
den tur sentido,” e conocido den comercio Nor- 
man Kuiperi, a splica na momento cu el a hiba 
palabra. 

E preocupacion mustra dor di Kuiperi a wor- 
do expresa den tur su realidad dor di e comer- 
ciante Raymond Slagt. 

E ta dedica su mes pa hopi aña na negoshi di 
refresco. E ta e di dos compania mas grandi di 
refresco despues di Coca Cola. 

Segun Raymond Slagt a splica, cu e Sugar 
Tax ta un peso demasiado grandi na empresa 
manera esun di nan. E lo nifica cu den un luna 
nan mester bay paga casi 400 mil florin. E fab- 
ricantenan di Coca Cola lo ta hopi mas. 

Tambe a cuestiona e competencia inhusto den 
caso di Serlimar, cu ta haya un subsidio di 20 
miyon florin pa aña for di Gobierno, cu na su 
turno no ta paga e primanan cu e mester con- 
tribui cun’e di e trahadornan. 

“E ta inhusto pa sector priva cu si ta cumpli cu 
pago di BBO y tur otro belastingnan tur luna,” 
un comerciante a expresa. 


^ 4 faav&x'a 

CASINO AND SHOPS 

Serving our guests for over 30 years, Alhambra Casino is the leader in providing 
excellent customer service and invites qualified applieants to join our team, 
Alhambra Casino crewmembers enjoy competitive pay and a fun work environment 

We are accepting applications for the following positions: 

Table Games Supervisor 

Job Requirements: 

• Prior supervisory experience a plus. 

- Strong math skills for computing payoffs. 

* Knowledge of all games induding Craps a pfus. 

* Exceltent customer service skills and orgamzational skiUs. 

- Basic computerskills, 

WeOffer: 

- Pleasant work atmosphere 

- On thejob trainlng 

- Attractive benefits 

• Opportunity to grow in the company 

Apply in person from Monday through Friday 
at the Human Resources Office, from 9:00 a.m. -1:00 p.m 

Valid Government ID required. 

* You will be required to take a drug test, before being hired* 

Only Arubans should apply. 

















10 


AWEMainta 


Dialuna, 16 September 2019 


Bochincha formal na aeropuerto 

DIABIERNA anochi pa Diasabra marduga cos a bay 
full for di man den e departure hall di Airport di Aruba. 
Tur cos a cuminsa cu un buelo di Albatros cu a wordo 
programa pa sali for di Aruba cu destino Las Piedras, e 
vuelo programa pa hiba algun Venezolano cu kier bay 
bek nan pais y entrenan tabata tin mas o menos 4 pa 6 
persona cu mester a wordo deporta pa Venezuela. 

E vuelo a haya un retraso y na prome instante a bisan- 
an cu e vuelo lo sali 7or y mey pa 8 or mey. Tur hende 
a keda trankil y tabata en espera di e avion, pero 8’or a 
bati nada, 9’or a bati nada asina e pasaheronan a keda 
warda. 

Den careda di 10’or di anochi, Albatros a bin cu e idea 
cu e avion no lo bay mas Las Piedras, pero lo bay Cara- 
cas. Esaki sigur no a cay den bon tera cerca e Venezola- 
nonan. Pasobra nan sa cu na Caracas e guardianan ta 
abusa di nan poder. Manera nan yega, e guardianan ta 
kita nan paspoort for di nan y ta destrui nan paspoort 
of nan ta hacie invalido. E pasaheronan den nan deses- 
peracion a yama polis pa asisti nan. Polis na su turno a 
bira yama Albatros pa mira kico ta pasando cu e pasa- 
heronan den e departure hall na airport, pero Albatros 
a bisa polis cu tur cos ta ok. 


E pasaheronan den nan cansancio, sin come of bebe, 
riba dje Albatros a keda cambia ora y na final a bin cu 
e idea di hibanan Caracas, a pone cu e pasaheronan a 
cuminsa altera y lanta cu e personal Albatros, gritando 
cu nan no kier bay Caracas sino direct Las Piedras, cu 
ta e destinacion cu ta para riba nan ticket y cu nan a 
paga p’e. E personal di Albatros a cuminsa sinti cu cos 
tabata bayendo for di man y mesora a pidi asistencia di 
polis. Como 5 patruya di polis a yega hopi lihe y Guar- 
da Nos Costa tambe a presenta na Airport. 

Polis a topa e hendenan cu tabata hopi altera y a cum- 
insa parti golpi, e 4 pa 6 personanan cu mester a wordo 
deporta a haya basta golpi y tambe un señora cu ta na 
estado y no ta ilegal. E tabata djis bayendo bek su pais, 
e señora a mira loke tabata pasando y a bay trata na 
stop e polisnan cu tabata batiendo e hendenan( Polis- 
nan), e señora aki tambe a haya golpi di polis. 

Riba e imagen di e video por scucha e pasaheronan al- 
tera y tambe por mira con polis y Guarda Nos Costa ta- 
bata parti golpi. Despues cu e situacion a calma a hiba 
esnan ilegal bek pa Guarda Nos Costa y e otro pasa- 
heronan a bay cas.Segun por a compronde, autoridad- 
nan ta bay start un investigacion. Lamentablemente, 
mayoria di e videonan cu ta circula ta ora cu e situacion 
a escala caba. No tin nada di e parti prome. 

Chauffeur a bandona sitio di accidente na Sabana Basora 







DIADOMINGO pa mas o menos 4:30 a.m Polis a bay riba 
e caminda principal di Sabana Basora, unda un auto a ac- 
cidenta. Na yegada altura di ex Julenys, nan ta topa un SUV 
color preto, parti dilanti cu basta daño material. Loke nan no 
a topa tabata e chauffeur, kende lo a bandona e sitio despues 
di e accidente. 

E auto aki probablemente a bay subi e crusada eynan, pero 
debi na un of otro factor a tuma e bocht basta grandi. 

Esaki a causa cu el a bay dal contra un pal’i luz y mester bisa 
basta duro tambe mirando cu Airbags a sali. 

Pa loke t’e pal’i luz esaki tambe a sufri daño causando cu way- 
anan di coriente tabata colga riba caminda. Elmar a wordo 
poni na altura di e susedido aki. 



!il 


TJasalva np 'r> 

Play at least 9 hours each week 
and receive promo chips. 

Rules: 

Each week starting on Monday 4am - Sunday 4am, a minimum 
average bet of $10 wifl award you Promo Chips. Chips will be 
awarded each Monday based on the previous week's hours 


‘Play will be checked on Monday by Promo team to vérify if guests has reached their hours. 

Promo Chips will be awarded on Mondays during the month of September beginning át 2PM 

Max time to redeem is one time per week. Award does not transfer or accumulate from week to week 

T 





































12 


AWEMainta 


Dialuna, 16 September 2019 


Rocco Tjon: Fraccion di MEP ta tene 
cuenta cu preocupacion di pueblo 


E “ley nobo di Serlimar” ta causa 
hopi preocupacion bou dos grupo 
den nos comunidad. Ta importante 
pa nota cu no tin ningun fecha stip- 
ula ainda pa trata e ley aki. 

Dia 23 di september ta e ultimo dia 
cu Parlamento por manda pregun- 
ta na gobierno pa loke ta e ley cu a 
wordo entrega na Parlamento. Den 
cuadro di esaki Parlamento lo reuni 
cu tur stakeholders e dos siman nos 
dilanti. Es decir noticia cu ta circula 
cu dia 23 lo trata e ley no ta berdad. 


Parlamento ta realisa cu e notician- 
an cu ta circula ta causa preocupa- 
cion bou di e trahadornan di Ecotech 
y Serlimar pa loke ta nan trabou. 
E ley aki si e wordo aproba of de- 
saproba no tin ningun consecuen- 
cia pa e trabou di e trahadornan di 
Ecotech ni di Serlimar. ESEY TA E 
REALIDAD. 

Parlamentario Tjon a duna di con- 
oce cu e lo studia e ley aki. Manda 
su preguntanan aden y tuma e mi- 
hor decision na bienestar di Aruba. 



Parlamentario Shailiny Tromp-Lee (MEP): 

"Manifestacion di trahadonan di META Corp a cana net es, tabata 
bon organisa y nan a vocifera cu respet nan preocupacion 


DIABIERNA atardi trahadornan di META Corpora- 
tion a bin haci entrega di un manifiesto na parlamento. 
Den corto nan preocupacion ta trata 2 punto: 

1. Ley Serlimar 

2. Sugar tax 

Presidente di Parlamento a tuma e manifiesto y a di- 
rigi palabra na e multitud. 

Mi mester bisa cu pa loke ta trata punto 1. Ta dia 4 
di september e ley a drenta Parlamento y algun dia 
despues nos a haya copia di esaki como Parlamentario. 
A keda stipula cu nos ta haya te cu dia 23 di september 
pa haci nos preguntanan y presenta nos pensamento 
na Gobierno. Na su turno Gobierno lo haya tempo pa 
contesta esakinan y manda e contestacion Parlamento. 
Djey nos tin tempo pa analisa e contestacion y fiha nos 
punto di bista pa cu e ley en cuestion. Djey Presidente 
di Parlamento por stipula un fecha pa trata e ley. 

2. Pa loke ta trata punto 2 mester bisa cu Parlamento 
no a ricibi ningun concepto di ley ariba e topico aki y 
mas bien Gobierno ainda ta den e fase cu ta atendiendo 
cu stakeholders pa por tuma un decision. 


E manifestacion a cana netjes y tabata bon organisa. 
Multitud a vocifera cu respet nan preocupacion y Presi- 
dente a duna nan e splicacion necesario. Nan a yega 
Parlamento algo prome cu 3’or di atardi y ya pa un ora 
despues e manifestacion a finalisa. 

APA ta sigui conecta mundo cu Aruba 



One happy 
island 


>r> RTS AUTHORITY NV 


RECIENTEMENTE un delegacion di APA a par- 
ticipa den un conferencia internacional organisa pa 
Florida Caribbean Cruise Association (FCCA), un or- 
ganisacion di cual Aruba ta un partner di basta aña 
den e meta pa sigui e ultimo desaroyonan cu tin den 
mundo di crucero. 

“Port Destination Summit 2019” ta un evento unda so- 
cionan importante den mundo ta topa otro y e biaha’ki 
e encuentro a tuma luga na Alemania for di 11 pa 13 di 
september y a haya e nomber di “Cruise & River Cruise 
Convention 2019”. 

Aruba tabata un di e 14 partnernan di FCCA cu a par- 
ticipa den e #STCEurope cu tin como meta traha pa 
conecta Caribe y Latino America cu entidadnan di e 
mercado crucero Europeo pa encuentronan, network- 
ing y oportunidadnan di exhibicion na Seatrade Europe 
y otro lugarnan. FCCA ta actua manera un mediador 
entre p.e. Aruba Ports Authority (APA) y companianan 
crucero of agencianan na Europa. 



Seatrade\ 

eurpp 


Cruise & River Cruise Convention 


II -13 September 2019 
Hambura I Germjnji 


E Director di FCCA Michele Paige den un mensahe pu- 
blico a gradici entre otro e delegacion di Aruba, cu a 
contribui n’e exito di e di tres encuentro di Seatrade 
Europeo. 

“Mas importante cu e cifranan, e aumento di partici- 
pantenan ta demostra loke partnernan a experencia cu 
trahando hunto na Europa, e ta duna resultado. 

FCCA su meta principal ta pa traha riba e exito mutuo 
aki, y nos ta spera di sigui dilanti pa haci tur lo posibel 
pa yuda nos partnernan di Seatrade Europe capitalisa 
riba e mercado importante aki.” 

APA ta consciente di importancia cu e mercado Eu- 
ropeo aki tin pa Aruba, tanto pa loke t’e bishitantenan 
abordo di crucero, pero pa futuro bishitantenan cu ta 
pasa un vacacion mas largo riba e isla. Ta un mercado 
unda e poder di compra ta mas grandi y ta persona cu 
nan dianan di vakantie ta mas largo cu e bishitantenan 
di e area aki banda. E delegacion di APA tambe tabatin 
un booth unda cu a suministra tur informacion di e isla 
y por a palabra encuentronan importante pa re-enforsa 
e lasonan di Aruba cu e continente Europeo. 

Wega di ladron desenmascara 

E aventuranan di un "Gran Comerciante // 


PUEBLO di Aruba, sea alerta. Tin un Minister cu ta 
imagina su mes gran comerciante y ta pasa ta privatisa 
companianan estatal p’asina participa cu comercio den 
sector priva. E realidad ta, cu e Minister concerniente 
no por mustra ni un ehempel di un empresa cu el a 
maneha cu lo por ta exitoso sin e asistencia di su Gobi- 
erno. 

E Minister ta pretende di ta gran comerciante, pero tur 
compania cu e ta maneha ta opera bou di leynan cu ta 
faborece e companianan aki, creando un competencia 
inhusto pa comercio local. 

Ningun comerciante por competi cu companianan cu 
tin e beneficio di autoridad special, monopolio of protec- 
cion di leynan preferencial, segun Ursel Arends, lider 
di RAIZ.. 

E logro real di e Ministro-Comerciante aki ta, cu apesar 
di tur privilegio y ley preferencial asina mes e ta logra 
pa sigui perde placa tur dia. Esaki ta posibel pasobra 
Gobierno ta keda responsabel pa financia e perdida di 
e companianan aki. Ganashi ta bay p’e compania y es- 
nan cu ta dicidi con ta reparti e bolo. Pero den caso cu 
tin perdida, esey ta bay pa Gobierno y p’e pueblo paga. 
Na final ta pueblo ta paga pa e aventuranan aki. E 
playing field no ta level, e wega no ta husto. Den bon 
Papiamento nos ta yama esaki “wega di ladron”. 

E Ministro cu pretencion di ta gran deal-maker y en- 
trepreneur mester compronde cu den sector priva ho- 
nesto, un compania cu no por produci suficiente entra- 
da pa cubri su gastonan simplemente no tin derecho di 
existencia. Tur compania cu e Ministro aki ta pretende 
di ta opera na un manera exitoso, realmente a fracasa. 
T’e trato preferencial cu nan ta ricibi di Gobierno ta 
haci cu nan por existi keto bay, segun lider di RAIZ, 
Ursel Arends. 

ATA, TPEF, Arubus, AruTram, Aruparking, ANSA y 
awor Serlimar. Tur ta existi pa motibo di trato prefer- 
encial. ATA, TPEF y ANSA tin e beneficio di ta un mo- 
nopolio, pues claro nan ta “exitoso”. Arubus te awe ta 
financieramente bancarota y no ta factibel sin e sosten 
di Gobierno. 



AruTram y AruParking ta dos fracaso monumental, 
cu no solamente a hinca pueblo den debe grandi pero 
tambe a kibra comercio den Playa. Awor t’e polemica di 
Serlimar ta ilustra e mas recien aventura di e Ministro 
aki. 

Si nos tuma SERLIMAR como un ehempel nos ta mira 
un compania cu: Tin por lo menos 4 aña cu nan no a 
entrega un relato financiero: No ta cobrando su clien- 
tenan p’e servicionan cu nan ta duna 
no ta ni paga na Ontvanger der Belastingen e premies 
cu nan a retene di nan trahadornan, Loke ta crea un 
competencia inhusto p’e comerciante cu si ta cumpli cu 
su debernan fiscal 

A keda den man di nos Parlamento pa stop cu e ra- 
cha di habracamento aki. Nos ta keda pendien- 
te pa mira si realmente Parlamento ta tuma e re- 
sponsabilidad pa cumpli cu nan trabou, lider di 
RAIZ, Ursel Arends a duna di conoce. 

Women's Club ol 
Aruba ta celebrando 

su di 85 aniversario 


E aña aki, nos di Women’s Club of Aruba (WCA) ta 
celebrando e di 85 aniversario di existencia di nos club 
den e siman di 17 pa 21 di september, 2019. 

Presidente Milagros Posner hunto cu directiva, miem- 
brecia y tur nan invitadonan special ta bin hunto p’e 
gran celebracion aki. 

Nan ta ricibi un delegacion di General Federation of 
Women’s Club (GFWC) consistiendo di sra. Mary El- 
len Brock, Presidente internacional y sra. Mary Kaye 
Ernest, GFWC International Liaison. 

Di nos hermana isla Corsou, lo tin representenan di 
Steering Committee, Women’s Club Osculda sra. Glen- 
da Maduro y varios otro miembro di directiva. 

Riba e dia di e aniversario, esta diamars 17 di sep- 
tember, lo tin un encuentro na MFA Santa Cruz den 
oranan di atardi cu prensa y invitadonan special, pa 
bisa nan danki pa nan cooperacion durante e ultimo 
añanan. 

Miembronan di prensa semper ta duna nos e oportuni- 
dad pa promove nos actividad y proyectonan pa recau- 
da fondo p’asina nan por duna bek na comunidad. 

Diabierna dia 20 di september lo tin un Bus Tour p’e 
miembronan y invitadonan di exterior, unda nos ta bay 
pasa den Colony unda WCA a cuminsa na aña 1934. 
Despues nos ta stop pa admira e arte den caya di San 
Nicolas. Diasabra anochi dia 21 di september, nos tin 
nos celebracion cu Dinner & Baile pa nos clausura e 
celebracion di nos 85 aña di existencia. 

Womens Club di Aruba ta sumamente orguyoso di por 
celebra nan di 85 aña di existencia, un aniversario hopi 
special, recordando tambe tur e damanan cu a sirbi of a 
asumi un posicion den directiva, loke no semper tabata 
facil, pasobra nos ta dedica hopi di nos ora pa haci tra- 
bou di boluntario. 



Ta conoci cu WCA t’e club di damanan hopi activo, cu 
varios comision trahando boluntariamente p’e comuni- 
dad di Aruba. Dia 17 di september 1934, e damanan 
di Lago den Colony a lanta WCA y esaki a crece den 
e añanan cu a sigui. Directiva y membrecia ta suma- 
mente orguyoso di celebra nos aniversario y nos lema 
p’e aña aki ta ... “Cheers to 85!” 

E comision organisado ta consisti di Adelaida Ponson 
(Presidente di comision), Diana Uchtmann, Vivian 
Storm, Omaira Silva, Ursly Silberie, Minerva Geer- 
man, Anna Lee y Milagros Posner, Presidente di club. 
Nos ta duna un danki grandisimo na tur nan sponsor- 
nan, cu a yuda nos den tur tempo y specialmente e aña 
aki, p’asina nos por celebra nos aniversario, ya cu WCA 
ta e club di servicio cu mas tanto aña aki na Aruba. 

Den nomber di Women’s Club of Aruba MASHA 
DANKI! 

“NOT WHAT WE GIVE BUT WHAT WE SHARE” 

Minister Ruiz-Maduro 

Aruba tin un aprecio grandi pa e comunidad 
Boneriano cu a bin establece su mes na nos pais 



Minister di Cultura, sra. Ruiz-Maduro a celebra Dia di Bo- 
neiro hunto cu e comunidad Boneriano na Bonaire Bar na 
San Nicolas. E mandatario den su discurso a conta un tiki 
di e historia y aporte di e famianan Boneriano na Aruba. 

Un gran parti di e hende hombernan di Boneiro tabata na- 
bega hopi y asina den añanan ‘20 na comienso di siglo XX, 
hopi di nan a bay biba na Merca. Sin embargo na fin di 
añanan ‘20 tabatin un recesion grandi na Merca y durante 
di e mesun temporada ey Lago a habri su portanan na Aru- 
ba. Asina for di 1926 te cu 1930, hopi di e Bonerianonan cu 
tabata biba na Merca, a emigra y bin biba na Aruba. 

Ta e grupo di Bonerianonan aki particularmente, a bini cu 
e idea pa lanta ‘Club Boneriano’ den forma di un asociacion, 
cu a wordo yama Sociedad Boneriano. 

E tempo ey, na Aruba no tabata existi Seguro Social. Kier- 
men ora un hende bira malo y no por bay traha, e no ta- 
batin entrada. Obreronan no tabatin areglo di vakantie y 
tampoco seguro di entiero. 



Tur e Seguro Socialnan aki ta Club Boneriano a introduci 
nan na Aruba, basa riba e experiencia di e Bonerianonan cu 
a bay traha y biba na Merca. Pero tambe riba tereno social 
y di cultura, ta Bonaire Club ta e prome organisacion cu ta- 
bata trece e banda- y artistanan grandi Aruba, manera ‘La 
Sonora Matancera’ y Celia Cruz. Bonaire Club tabata un 
sociedad masha bon organisa. Compara cu hopi di e club- 
nan cu a nace den añanan ‘50 na Aruba, Bonaire Club ta e 
unico cu a sobrevivi y a keda activo te dia di awe. 

E Minister di Cultura a bisa cu: ‘Ta un honor pa mi, di por 
celebra Dia di Boneiro awe, hunto cu e colonia Boneriano 
cu ta biba na Aruba’. E mandatario a yama un danki na 
Sr. Jaime Emerencia, kende ta e unico miembro di direc- 
tiva di añanan 50 di Club Boneriano y cu ainda ta na bida 
na edad di 93 aña. Alabes Minister Ruiz-Maduro a yama 
danki na Bonaire Club pa forma parti di nos comunidad y 
pa comparti e custumber y tradicionnan di Boneiro cu nos, 
specialmente e cuminda y musica di Boneiro. Masha danki 
pa comparti boso herencia cultural cu nos!, e dignatario a 
termina bisando. 

Dinamarca Hvide Sande 

Sarah-Quita 
Offringa ta titula 
campeon di e 
evento di Slalom 
na Dinamarca 

Den e siman tras di lomba e competencia di slalom 
di PWA World Cup a tuma lugar unda 80 regatista 
ta participa. Sarah-Quita ta dicidi di participa ya 
cu e a caba di duna un clinica di freestyle na Norue- 
ga y ta probecha pa tambe participa. 

E hecho cu Sarah-Quita ya tabatin 2 aña no ta par- 
ticipa den e disciplina di slalom tabata motibo pa 
hopi pregunta pa sa si e tabatin aden pa regresa 
riba e scenario di competencia. 

Den curso di e competencia Sarah-Quita no sola- 
mente ta domina, pero ta destrui su contrincan- 
tenan ganando 70% di e caredanan. E condicion di 
biento y laman tabata feroz bao di influencia di e 
orcan Dorian cu a ocasiona cu algun regatista a su- 
fri ribchi, pia, y nanishi kibra pa menciona algun 
incidente menos faborabel. 

HVIDE SANDE PWA SLALOM WORLD CUP 

Sarah-Quita intocabel n’e evento y ta bari mop su 
contrincantenen di principio te final. 

E evento di Slalom a tuma lugar di dialuna te cu 
diasabra ultimo den e costa West di Dinamarca. 
Sarah-Quita ta den becindario y ta dicidi di par- 
ticipa apesar cu el a opta pa concentra mas riba e 
disciplina di Freestyle y Ola como cu tur tres disci- 
plina ta exigi fisicamente mucho di dje cu hopi bi- 
ahamento cu diferencia di tempo cu ta haci cu e no 
ta recupera debidamente. 



E pregunta cu hopi a haci ta si despues di un ausen- 
cia di 2 aña e por a presta na nivel. Despues di dos 
dia e pregunta ey a haña su contesta. Sarah-Quita 
tabata presta riba un otro planeta. E tabata intoca- 
bel cu un diferencia di punto unda e tabatin ya 7 di 
e 10 caredanan gana. Di e manera aki Sarah-Quita 
ta gana e evento. 

HVIDE SANDE DINAMARCA 

Hvide Sande ta anfitrion di e PWA Slalom World 
Cup unda na 2016 y 2017 e competencia aki a tuma 
lugar. Na final di 2017 Sarah-Quita ta dicidi di stop 
di participa den e eventonan di slalom riba e PWA 
Tour como cu desde cu el a gradua di Universidad 
na 2014, e ta practica tur tres disciplina y ta pre- 
sente na tur evento di tanto freestyle, slalom y Ola 
(Waves). Den su aspiracion pa logra gana un titulo 
mundial den e disciplina di Ola e ta opta pa laga 
slalom un banda cu ta exigi hopi biahamento na 
paisnan den Lehano Oriente y ta masha costoso fi- 
nancieramente y fisicamente. 

Mirando cu e evento ta keda serca di Noruega unda 
e a duna un clinica di freestyle e ta registra pa par- 
ticipa. Pregunta grandi ta si e lo presta na su nivel 
debido. Aki na Hvide Sande Sarah-Quita a gana e 
dos edicionan anterior na 2016 y 2017. 

E evento a regresa pa 2019 na Dinamarca y desde 
un principio Sarah-Quita ta marca e paso di e care- 
danan. E ta intocabel den su prestacion lagando su 
contrincantenan su tras. 

"Aruba Showroom 2019" na Renaissance 
Convention Center dia 17 di september 






AGENDA DE EVENTOS PROCOLOMBiA DEL 16 AL 22 DE 
SEPTIEMBRE DE 20 ig 


CUMINDANAN Colombiano “Mes emociona cu su 
Origen” ta presenta na Aruba, companianan di cum- 
inda Colombiano cu algun di nan mihor productonan, 
den e prome “Aruba Showroom 2019” na Renaissance 
Convention Center dia 17 di september. 

Procolombia, un entidad di gobierno Colombiano, pa 
promocion di exportacion den man di otro entidadnan 
di gobierno Colombiano manera e Ministerio de Agri- 
cultura y Desarollo Rural y Colombia Productiva, lo ta 
presentando na Aruba un grupo di e mihor exportador- 
nan Colombiano, cu un seleccion amplio di nan produc- 
tonan cuminsando for di e.o fruta y berdura fresco y 
procesa, cos dushi, productonan deriva di lechi, kofie, 
snacks, y tambe sause y conservativonan. 

Den e exposicion dirigi na comercialisado, importador, 
distribuidor, supermercado y tiendanan; e empresari- 
onan di e sector por sera conocir di aserca e caracter- 
istica unico di e alimentacion Colombiano, esunan cu 
ta conta cu un grand variedad, disponibilidad durante 
henter aña, acceso facil na e mercado local, agrega na 
e relacion y bon conexion existente, ta factornan cu ta 
haci Colombia un proveedor estrategico pa nos isla. 

E Islanan Hulandes den Caribe ta importa aproxima- 
damente US $ 633.000.000 na productonan relaciona 
cu cuminda, segun Trademap.org, treci principalmente 
for di Merca y Hulanda. 


Colombia ta ocupa e posicion number cinco como prov- 
eedor di carni, fruta y berdura fresco y cuminda proc- 
esa despues di Merca, Hulanda, Brazil y Francia. 

E expertonan ta resalta cu Colombia pa su localidad 
geografico, variedad di productonan, y standarisacion 
di calidad, por converti rapidamente den un di e prov- 
eedornan principal. 

Turismo na Aruba ta ricibi cada aña alrededor di 
2.000.000 di bishitante di diferente nacionalidad, y cu 
casi 105.000 habitante, ta haci cu e productonan orien- 
ta pa e industria hotelero ta un di e principalnan y cu 
un nesecidad pa productonan di prome calidad durante 
henter aña. 

Cuminda Colombiano ta destaca pa su standarisacion 
di calidad. Colombia ta e magazijn natural pa Caribe, 
un lugar unico na mundo cu forza di e volcannan, na 
unda e coriente natural di awa y solo ta ilumina e cul- 
tivacion mas cu ningun parti di mundo. Cultivacion cu 
ta keda geploeg na man di hopi experencia, na unda su 
suela no ta para di produci niun dia di aña, sigurando 
cu e consumidor ta haña e miho sabor, textura y propie- 
dad cu tin un origen unico, ta aspectonan cu ta resalta 
e campaña di promocion international di exportacion 
di cuminda di agricultura di “ProColombia, Alimentos 
Colombianos, origen que emociona” 

Alimentacion Colombiano tin presencia den mas di 160 
pais rond mundo. Na 2018 e exportacion di e produc- 
tonan aki a surpasa US $ 5.500.000 hunto cu Merca, 
Hulanda y Belgica como algun di e destinacionan prin- 
cipal. 

E showroom lo habri diamars dia 17 di september di 
2:00 pm pa 7:00 pm na Renaissance Convention Cen- 
ter, 

No perde e oportunidad pa mira e show aki, “Alimen- 
tacion Colombiano, Mes emociona cu su Origen”. Pa 
mas informacion tocante importacion for di Colombia, 
porfabor contact Sergio Arboleda, Senior Trade Advis- 
er. Email sarboleda@procolombia.co telefon: +1(786) 
3154260 of bishita nan webpage www.procolombia.co 

Dos amigo a bringa na Eagle Beach,un di nan a keda deteni 




DIADOMINGO madruga Polis 
a bay Eagle Beach, unda tabatin 
dos homber bringando. Tabata 
diadomingo madruga pa mas o 
menos 3:30 cu Polis a bay Eagle 
Beach, pa un pelea. Na yegada a 
topa cu dos amigo, parse cu henter 
anochi nan tabata riba un trip y 
na final a dicidi di pa bay chill na 
Eagle. 

Di un a bin e otro, unda discusion a 
start y despues bringamento. Po- 
lis na yegada a papia cu ambos pa 
nan bay di e lugar di e manera ey- 
nan evitando mas problema. Lam- 
entablemente un di e hombernan 
a bira onbeschoft cu Polis y esaki 
a pone cu a bay over na detene. 
A pidi Transportwagen pa por a 
hibe Warda di Shaba, unda el a 
pasa e resto di madruga. 

Minister di Finansa, Asuntonan Economico y Cultura Ruiz-Maduro: 

Tur Duanero lo ricibi un total di Afl. 175,= 
na periodiek y un liña corto di carera 



DURANTE conferencia di prensa di Gobierno, Minister 
Ruiz-Maduro a brinda informacion tocante e accion di Ad- 
uana y e caso sumario cu Gobierno a entama contra di e 
Aduaneronan cu e welga cu nan a anuncia den un termino 
hopi corto. 

Accion di SADA y caso sumario di Gobierno 

E mandatario a informa cu SADA a informa Gobierno di 
un rato pa otro cu nan ta bay den welga door cu Gobierno 
no ta cumpli cu e convenio firma dia 1 di juli 2017 door di 
ex minister di Finansa, sr. Bermudez. 

Como cu e accion aki ta trece consecuencia pa economia 
di Pais Aruba, Gobierno a entama un caso sumario contra 
SADA. Na esaki a uni ATIA y Camara di Comercio pa hun- 
to vocifera nan preocupacion di parti di e comerciantenan. 

Decision di hues 

Hues a manda e Aduaneronan reanuda trabou entrante 
6or di mainta diahuebs 12 di september y a duna un ‘cool- 
ing off period’ di 30 dia durante cual SADA tampoco tin 
mag di bini cu ningun otro tipo di manifestacion. 


Gobierno no por crea precedente 

E dignatario a informa cu Gobierno a ricibi conseho negati- 
vo di tanto e Organo Consultivo (Raad van Advies), Depar- 
tamento di Recurso Humano, Departamento Legislativo y 
Departamento di Finansa riba e convenio di Aduana. Si 
Gobierno cumpli cu e convenio cabalmente, esaki lo crea 
un presedencia na unda cu otro empleado publico por pidi 
e mesun beneficionan y a base di principio di bon goberna- 
cion, Gobierno lo mester duna nan tambe e beneficionan 
aki. E precedente aki lo por costa entre 50 pa 60 miyon na 
gasto extra di personal. 

Mirando e situacion financiero precario di Pais Aruba y te- 
niendo na cuenta cu tin un protocol sera cu Hulanda den 
cual mester baha gastonan di personal, Gobierno no por 
cera wowo pa e consehonan negativo y djis cumpli cu e con- 
venio di Aduana integralmente. 

Locual Gobierno por cumpli cun’e 

Gobierno a bay di acuerdo pa duna tur Aduanero un subida 
di un total di Afl. 175,= (Afl. 150 + Afl. 25) na periodiek y 
tambe a haci e liña pa haci carera mas corto. Pues Gobier- 
no a cumpli cu deseo di e Aduaneronan, pero no por cumpli 
cu tur e puntonan di e convenio cabalmente. 

Siguiente paso 

Gobierno di su parti lo bay brinda informacion directa- 
mente na e Cuerpo di Aduana. Departamento di Recurso 
Humano lo haci un presentacion na e Cuerpo di Aduana en 
general di e beneficionan cu Gobierno a duna e Aduanero- 
nan a base di e convenio. Di e manera aki e Aduaneronan 
por wordo bon informa di e partinan di e convenio cu Gobi- 
erno a cumpli cun’e, pa asina e Aduaneronan por ripara cu 
nan no a sali perhudica. 

Chaufffeur burachi deteni 




DIASABRA marduga polis a haya informacion cu tin 
un auto kibra, poco pabou di e brug nobo na Balashi. 
Mesora polisnan a bay e sitio y enberdad a bin topa cu un 
auto marca Toyota, cu dos wiel kibra. 

Polisnan a tuma nota tambe cu accidente lo a sosode mo- 
mento cu e chauffeur a dal contra un parti e acera, cau- 
sando e daño. 

Na mes un momento polisnan a constata tambe cu tur esa- 
ki a sosode debi cu e chauffeur tawata burachi. E1 a wordo 
deteni y transporta pa warda di polis. 


Turista Hulandes no ta corda su adres 



DIASABRA marduga polis a bay cerca e Security Guard 
staciona na un compania di auto den Caya Ernesto Petronia. 

E motibo cu a pidi presencia di polis tawata pa un dama turis- 
ta Irlandes. 

Segun nos a compronde, e dama lo ta kedando den vecindario 
pero no tawata sa con pa yega su adres bek. Esaki tawata debi 
cu el a sali dal un trip y tawata poco bebi y door di esaki no ta 
corda e luga. 

Polisnan a papia cu e dama turista un rato y a bin saca afo 
unda e ta biba y a logra hib’e su destino. 

Detencion en conexion 
cu ladronisia 

WILLEMSTAD - Continuando cu un investigacion re- 
lacioná cu ladronisia di caha y bóternan di alcohól for 
di diferente establecimento, djabiérné 13 di séptémber 
2019 alrededor di 05.45’or, e Team di Atraco a tene en- 
trada hudicial na dos adrés. 

Na un cas den Kanga a detené e hómber sospechoso 
M.C.G. di 22 aña di edad nace na Córsou y na un cas 
na Rancho a haci detenshon di e hómber sospechoso 
S.M. di 32 aña di edad nace na Córsou. 

N’e cas den Kanga a haña articulonan cu ta di impor- 
tancia p’e investigacion. A presentá ámbos sospechoso 
dilanti di un Fiscal auxiliar. E hómber M.C.G. a keda 
encarselá, miéntras cu S.M. por a bay cas despues di 
interogacion. Investigacion den e caso aki ta continuá. 


Invitacion pa Tridium 
na honor di Birgen di La 
Salette na Misa Birgen 
di Fatima na Dakota 

Grupo di nobena di Birgen di La Salette, hunto cu 
Reverendo Pastoor Jozef Pelc Pastoor di Parokia 
Birgen di Fatima Dakota, alabes nos lider Spiritu- 
al, ta invita tur fiel deboto, parokianonan y pueblo 
di Aruba en general pa asisti na e tridium diamars 
17 den Cas Parokial, diaranson 18 y diahuebs 19 di 
September 2019 den Misa, cuminsando pa 6’or di 
atardi. 

Diadomingo 22 di September nos ta celebra fiesta di 
Birgen di La Salette cu un Santo Sacrificio di Misa 
Solem pa 8’or di mainta. 

Rumannan den Cristo, laga nos tur uni hunto den 
oracion y resa pa paz mundial, paz pa nos pais, pa 
e paisnan cu a wordo asota pa horcan, pa famianan 
topa nan famia y haya ayudo pronto. Pa nos prob- 
lemanan personal. Laga nos sigui resa Rosario tur 
dia, conberti y asisti na S.S. di Misa. Ban hunto pidi 
nos Señora di La Salette intercede pa nos cerca su 
yiu Hesus. Amen. 


Detencion en 
conexion cu atraco 

WILLEMSTAD - Relacioná cu un caso di atraco cu a 
tuma lugar dia 3 di séptémber 2019 na un bar, per- 
sonal di Team di Atraco a detené djabiérné dia 13 di 
séptémber 2019 alrededor di 12.30’or, e hómber sos- 
pechoso di D.J.S. di 29 aña di edad nace na Cór- 
sou. 

E detencion aki a tuma lugar na Warda di Rechérche. 
Ta trata aki di dos detencion den e caso aki. Investiga- 
cion den e caso aki ta continuá. 


Detencion pa maltrato 

WILLEMSTAD - Relacioná cu un caso di maltrato cu a 
tuma lugar diasabra dia 14 di séptémber 2019, Polis a 
haci detencion di un hómber. 

Tabata alrededor di 19.59’or, cu Central di Polis a dirigi 
un unidad di Barber pa un cas na Kaya Krastenchi, unda 
un hómber lo tabata maltratando su ruman muher. 

E hómber aki, lo mester a dal su ruman muher diferente 
moketa den su cabes. Polis a yega n’e sitio y a topa e 
hómber aki bastante agresivo y mesora a detené pa mal- 
trato ariba mencioná. 

Ta trata di e hómber sospechoso S.L.C. di 33 aña di 
edad nace na Córsou. 

A present’é dilanti di un Fiscal auxiliar kende a ordená 
su encarcelamento pendiente di mas investigacion. 


Detencion en conexion cu atraco 

WILLEMSTAD - Relacioná cu un caso di atraco cu a 
tuma lugar dia 1 di maart 2019 na Landhuis Klein 
Sta. Martha, unidat di Barber a detené djadomingo 
15 di séptémber 2019 alrededor di 12.55’or, e hómber 
sospechoso di J.H.L.. di 23 aña di edad nace na 
Córsou. 

E detencion aki a tuma lugar riba Caminda Serapio 
Pinedo. 

En conexion cu e detencion aki, personal di e Team di 
Atraco a tene un entrada hudicial na dos adrés. Inves- 
tigacion den e caso aki ta continuá. 

Shete aña di prizon pa Raul Jones 
pa abuso sexual cu menor di edad 



WILLEMSTAD — Diabierna e ciudadano Raul Jones di 
45 aña di edad a scucha hues mr. D Gruijters dicta un 
sentencia di 7 aña castigo di prizon contra dje pa ac- 
tonan inmoral cometi cu dos mucha menor di edad. 

Un di e victimanan tabata su yiu di criansa, el a bay 
asina leu, forsando e ciudadano femenino aki pa comete 
actonan sexual durante un periodo di 5 aña for di 14 di 
december 2012 te 15 di september 2017. Raul Jones se- 
gun informacionnan al respekto claramente a malusa 
su situacion como mayor pa tene relacion sexual cu e 
yiu di criansa aki, primintiendo cu a kambio e mucha lo 
haya sen pa cumpra pan, bukinan pa scol y otro nece- 
sidadnan. 

Varios biaha Raul Jones a sigui bishita e victima pa 
comete e actonan ariba menciona, pero tambe yaman- 
do e ruman homber di e mucha muhe aki acerca, un 
homosexual y cu algun biaha el a declara cu e ta cla pa 
agredl e ruman homber aki. 

Raul Jones conscientemente tabata presenta na cas di 
e vlctima durante ausensia di e mama y of di e wela di 
e criatura. 


Raul Jones su partner ta mama di e mucha cu a bira 
victima di e actonan inmoral. 

E victima e tempo ei tabata menor di edad y te hasta ta 
asina cu ainda e no tabatin 12 aña di edad. 
Ampliamente a keda describi kico ta e violacionnan co- 
meti, respectivamente e actonan castigabel cu Jones a 
demostra di tin riba su consenshi. 

Raul Jones tabatin pa su defensa abogado señora mr. 
Marije Vaders, siendo e fickal na nomber di Ministerio 
Publico tabata señora mr. Altagracia Martis, kende a 
demanda un castigo di prizon di 8 aña. Pero mas aleu 
a bini padilanti cu Raul Jones tabata mishi cu otro mu- 
cha menor di edad mas, cu kende tambe e tabata tene 
relacion sexual fo’i 1 di februari 2001 te 1 di december 
2017. Enfin ta trata aki di 2 menor di edad cu Raul 
Jones a viola sexualmente y ta proba cu Raul Jones cu 
promesa y donacion di cierto fabor of sumanan di placa 
tabata atrae e hobennan menor di edad aki pa haci sex 
cu nan. Hues diabierna finalmente a yega na un castigo 
di prizon di 7 aña pa Raul Jones. 

Sordomudo Yefri Waterfort condena 
pero publico presente a consoPe 



WILLEMSTAD — Diabierna corte di husticia den persona 
di hues mr. Mauritsz de Kort a dicta sentencia den e caso 
tragico di e ciudadano sordo i mudo Yefri Waterfort di 38 
aña, kende dia 9 di april ultimo a hay’e confronta cu un 
adicto molestioso kende a muri debi na slanan cu Yefri Wa- 
terfort a propin’e. 

Yefri Waterfort ta un ciudadano di orlgen Dominicano 
kende a nace cu e handicap di ta tanto sordo como mudo. 
No obstante esey Yefri Waterfort ta masha stima mes den e 
area di Saliña na pomp di gasolin Pablo Frederick caminda 
e ta traha. 

Tabata un adicto sumamente molestoso pa henter e area ey 
cu yama Selwyn Rosalina, kende dia 9 di april 2019 a saca 
Yefri Waterfort totalmente for di su ekilibrio, pone cu el a 
causa un incidente masha fastioso mes. 

E dia malogrado en cuestion, despues cu Yefri Waterfort a 
caba di come parti di su cuminda el a dicidi di pone su baki 
di cuminda cu sobra cuminda aden riba muraya na e pomp 
di gasolin, pero mesora e adicto molestioso a presenta y a 
bay mishi cu e cuminda. 

Maske cuanto Yefri Waterfort a tah’é y trata na strob’é pa 
mishi cu e cuminda e homber molestoso a continua cu su 
intento pa bay cu e cuminda di Yefri. 

E escenanan aki por a mira den un filmacion cu a pasa 
den sala di corte. A1 final Yefri Waterfort a rabia y a perde 
control total riba su mes y asina ey a cuminsa bati e adicto 
molestioso cu scop, kende debi na e slanan cu el a ricibi di 
Yefri a bin fayece algun dia despues dia 26 di april 2019. 


No solamente Yefri Waterfort, sino e area di Saliña comple- 
to sa tin masha problema mes cu comportacion di e adicto 
molestoso aki, kende sa molestia publico enormemente pa 
placa, pero tambe a tuma pa custumber pa haci su necesi- 
dad dilanti di porta di oficinanan di number den e área di 
Saliña y bisindario. 

Yefri Waterfort sinembargo a keda acusa di asesinato di e 
homber molestioso aki despues di e incidente cu e conse- 
cuencia fatal cu a surgi. 

Tratamento di e caso den sala di corte tabata dia 30 di au- 
gustus ultimo y e sala tabata carga cu hende, esta colega- 
nan di Yefri Waterfort na e pomp di gasolin, pero tambe 
clientenan cu a custumbra cu e servicio amabel y atento cu 
Yefri a custumbra duna nan. 

Fiscal mr. C Janssen a demanda un castigo di prizon di 7 
aña, kitando e periodo cu Yefri Waterfort a pasa den aresto 
preventivo. 

Pero diabierna tabata dia di scucha sentencia, caminda 
Hues mr. de Kort a dicta un condena cu finalmente a bira 
6 aña di prizon. 

Den un sala di corte atrobe repleto di hende, kendenan a 
bini conscientemente pa sostene Yefri Waterfort moral- 
mente, e veredicto aki a cay manera un bom, e tabata un 
decepcion pa hopi persona presente. 

Tabatin den publico personanan cu no por a domina nan 
emocion y a cuminsa yora abiertamente. Yefri Waterfort pa 
hopi tabata ser considera como si fuera un yiu di criansa. 
Hues mr. de Kort na final a splica cu Yefri Waterfort por 
bay den apelacion ainda y cu e tin 2 siman pa dicidi. 

Tremendo reduccion di castigo hues a 
dicta pa duo Labeet y Teixeira Relva 



WILEMSTAD - Otro condena cu a capta bastante aten- 
cion ta caminda hues mr. Mauritsz de Kort a dicta den 
e caso di Richendly Labeet di 26 aña di edad y Johna- 

than Teixeira Relva di 27 aña. 

/ 

Ambos ta sospecha di ta metl den un ladronicia cu a 
tuma luga na United Wheels durante e periodo 29 di 
maart 2019 pa 8 di april 2019. Aki e duo lo mester a 
haci su mes culpabel na ladronicia di un pickup marca 
Toyota y cantidad di aparato y varios herment mas. 

E acusado Johnathan Teixeira Relva en principio ta- 
batin mas hecho castigabel riba su nomber, esta tambe 
kiebro na e adres Kaya Seru Antia y intento di ladroni- 
cia na Fortuna Ariba. 

En cambio e acusado Richendly Labeet tabata sospe- 
cha di tabatin participacion den 2 di e casonan ariba 
menciona, pero aparentemente el a menaza doño di e 
cosnan horta gritando: “Bosnan ta core wak, wak hode 
na mi cas, hende nervioso mi ta, mi ta basha bala riba 
bosnan, anto e bisiña tambe ta papia cos cu e no sa”. 
Hues a conclui cu no ta tur e acusacionnan contra di e 
duo ta proba. Hecho ta cu Richendly Labeet, manera el 
a trece padilanti a keda maltrata pa polis, nan a tir’é 
na su pia, como tal ainda e ta cana cu kruk pa sostene 
ariba. 


Tambe Richendly Labeet a keha cu nan ta trat’é ma- 
sha malo mes den prizon, cu e no sa come pisca, (tuna 
y bakiou) loke practicamente tur dia nan ta haya di 
come. 

Den sala di corte Richendly Labeet a yama hopi aten- 
cion tambe pa e maltrato cu el a sufri di dje na man di 
polis. Final di cuenta hues dictando sentencia debida- 
mente a tene consideracion cu loke Richendly Labeet a 

pasa aden na man di polis. _ 

Fiscal a demanda un castigo di prizon di 24 luna pa 
Labeet, mas e castigo condicional cu anteriormente ta- 
batin cologá riba su cabes. 

Pa e acusado Johnathan Teixeira Relva fiscal a pidi un 
castigo di prizon di 42 luna di cua 6 luna condicional, 
kitando e periodo cu el a pasa caba den aresto preven- 
tivo. 

Pero finalmente hues mr. de Kort a dicta e siguiente 
veredicto. Pa Richendly Labeet un castigo di prizon di 
9 luna, mas ehecucion di e castigo di 1 aña condicional 
cu tabata colga riba su cabes, menos e periodo cu el a 
pasa den aresto preventivo. 

Pa Johnathan Teixeira Relva tambe hues a duna un 
castigo mas modera compara cu loke fiscal a demanda 
originalmente, esta e castigo di prizon di 32 luna di cua 
6 luna condicional y un periodo di prueba di 3 aña. 















26 


AWEMainta 


Dialuna, 16 September 2019 



Pa nos, botawata mas cu simplemente un persona 
botawata e hogarundanostawatasintinacas.E mehor 
portion di un bon bida ta e actonanchikito sin nomber 
sin recordatorio di un actodi amor. 

Semper bo kier pa boTatat'eynan 
Maskecuantosuedadavansa 
Bo ta pidi: Lag'esiguibibaSeñor, 

Pasobrabo ta stime 
Ma oraedadtrecefatiga y dolor y su 
Curpa ta kedacansa. 

Bo ta rogana Dios:"porfabor bin tume, pasobrabo ta 
stime" 

Cu inmenso tristeza Maureen y Victor Suarez-Odor 
Jeanette Odor y Jimmy Leon 
ta participa cu a fayeceCristianamentenos tata: 



Sr. Vdo. Jose Emanuel Odor 

Mihorconocicomo Jo 
Acto di entiero lo wordosnunciadespues. 


A$fra 

s?* -—- 

‘Çuttmal 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa 

durante e tempo dificil cu e fayecimento y entiero 
di nos defunto stima: 



Arsenio Roland Ras 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa diasabra 
14 Sept 17 y 19 September 2019 pa 7or y dia 19 lo tin un 
rosario despues di misa na Canashito 4. 

Boso presencia ta altamente aprecia. 


PRO-CATEDRAL SAN FRANCISCO Dl ASIS 

Pelicula di bida di San Francisco di Asis 

100 AÑA Dl CONSAGRACION Dl NOS MISA 


Aufta 

SP®- 

' Puh&uU & 0ie*n<xto>ttt 

Ki alegria, ora nan a bisa mi: 

"Ban cas di Señor!" 

I awor, ata mi aki para nabo porta Señor. 

Salmo 122 

Cu hondapenaperoconforme cu boluntad di Dios, nos ta anunciafayeci- 
mento Christian di nos: Mama, Abuela, Ruman,Tanta, y Sobrina 

Miho conocicomo:"BELI" 

*5 November 1963 + 11 September 2019 

+ Esposo:Ramon Alberto Martinez 

YuiNan: Billy y Liliana Chung-Morillo y Famia 

Christabelle y OsmarBakmeyer-Chung y Famia 
Ayin Chung y Celine de Mey y Famia 
NietoNan: Gregorio y Anthony Chung 

Byron Cornelio y umarBakmeyer 
Liam Chung 

Tata di suYuinan: Hubert Chung 
+ Mama: Elisabeth Maria"Etty"Harms-Croes 
+ Tata:HovianoCeferino"Bubuchi"Harms 
Ruman nan: 

Rubio y Lynda Harms-Dirks y Famia (hulanda) 

Raquei Harms y Famia 

Charvez y Renee Harms-Harder y Famia (U.S.A.) 

Magali y Richard"Andre"Maduro-Tromp y Famia 
Swa y Cuñanan: 

Anna Lucia Guzman-Martinez y Famia 
Ivelisse Guzman-Martinez y Famia 
Vielka Guzman-Martinez y Famia 
Yocaty Guzman-Martinez y Famia 
Ambiorix Guzman y Famia 
Rafael Elia Guzman y Famia 
Genesis De La Cruz y Kylie Reyes 
Tanta y Omo Nan: 

+Lucie y +Mathias Chirino-Croes 
Virgilio y Pearl Croes_Swaine (hulanda) 

Irma y +Cees Bossers-Croes 
Rodrigo yThomasaCroes-Croes 
Dismas y Hortencia Croes-Semeleer 
Ursulo y Lucia Croes-Rafael 
+Elly Y Steven PourierCroes 
Viano"Toy"Croes 

Albertico y Gerda Croes-v/d Heuvel (hulanda) 

+Rinolva y +ChepitoZeppenfeldt-Harms y Famia 

+Henry y +Rosalinda Harms-Tromp y Famia 

Enilda y +BetoCroes-Harms y Famia 

Elvia y +Otto Navarette-Harms y Famia 

Lichi y +Renny Scholten-Harms y Famia 

+Eddie y +lsabella Antonia y Famia 

+Hendrik y Maria Ponson-v/der Linden y Famia 

Tanta Grandi: SraVda. JohanitaCroes-Ras 

Mescos cu un Mama: Patricia Ferminmiller 

StimaManeraYui:BlasibelColina 

SuAyudante: Mariangela Duarte 

Comer Amiga: Ika Tromp 

Comer y lha:Mirla Kelly-Chung 

Amiga di Cas:Vda. Bea Maduro-Tromp 

Mama di suNietoNan: Natasha Vreeswijk 

Su"SIS"Nan Stima: EvelineTromp, Mila Kelly,Xiomara Ras, Jacky Arends, 
Jeanette Wouters, Jolanda Willems, Mariela Noquera, Jeanette (bogota), 
Julia, Shenon, Laurine Quandus,Tania (D.P.L) 

Su Bon Bisinja Nan: Ricardo Croes Y Famia 
Tony Wu y Famia 

TUR SU COLEGANAN Dl: B.I.D. Bureau Interne Dienst 
KankerFonds:Lily PrinceyLola 

SuRumanNan Den Cristo di Tabernacle of David y Su Pastor/a: Arno y 
LoesBoétius 

Subrino y Subrina Nan, Primo y Prima Nan, Bisinja, ConocirNan y Demas 
Famia nan: 

Harms, Martinez, Chung, Bakmeyer, Cornelio, Kelly, Dirks, Morillo, 
Harder,Tromp, Maduro, Croes, Serrano, Bossers, Riley, Bislip, Zeppen- 
feldt, Wu, Vreeswijk, Ponson, Ras, Chirino, koolman, Petrochi, Swaine, 
Semeleer, Rafael, Pourrier, v/d Heuvel, Guzman, De La Cruz, Reyes, 
Scholten, Navarette, Hunt, Abrahams, Colina, Antonia, Brown, Sabedra, 
Duarte, Dijkhoff, Boekhoudt, Videz, Leo, Ferrara, Marquez, de Mey, 
Roelofsen, Mamman, Figaroa, Bader, Geerman, Machado, Werleman, 
Garcia-Lugo, Ruiz, 

Ta TumaCondolencia:Dialuna 16 September '19 
7.00 PM - 9.00 PM Na Aurora Funeral Home 

Entiero ta tumaluga: DiaMars 17 September 2019. di 2.00 pm - 3.30 pm 
na Aurora Funeral Home Despues pa Santana naSabanaBasora. 

Nos ta lamenta, cu despues di entieronos no por risibibishita di 
condolencianacas. 

Nos kier a pidinosdisculpasinos por a lubida un of otrofamia den nos 
tristeza. 

DIA Dl ENTIERO: NO MANDA FLOR OF KRANS PA BO APRECIO, HASI UN 
DONACION Dl BO CURASON PA"KANKERFONDS"DIOS BENDICIONA 
CADA UN Dl BOSO NAN. 

TIN UN BOX DISPONIBEL. 



En conexion cu fiesta di San Francisco 
di Asis y 100 aña di Consagracion di 
nos Misa, nos ta haci un invitacion 
special na tur parokiano di Pro-Catedral 
San Francisco, scolnan Catolico y 
pueblo di Aruba general pa bin disfruta 
den Hofi di Mama Maria un pelicula 
basa riba bida di San Francisco di Asis. 
Titulo di e PELICULA: 
Hermano Sol Hermana Luna 
Esaki ta bai tuma lugar diabierna 20 di 
september, 8:00 P.M. den hofi di Mama 
Maria pa nort di nos Pro-Catedral. 

San Francisco di Asis,e Santo 
mas grandi den historia Catolico. 
E1 a bira pober hunto cu e pobeman, 
pero rico den Spirito. Su bida a inspira 
hopi hoben di su tempo. Nan tambe a 
laga tur cos atras y hunto cu Francisco 
nan a dedica nan bida na Dios Cristo y 
su Iglesia. 

Pastoor Stanislaw ta invita rumannan 
pa acudi na nobena di San Francisco 
di Asis, esaki ta cuminsa diamars 25 
di september, na Pro-Catedral San 
Francisco pa 6:00 P.M. 

Laga San Francisco ta bo 
Consuelo awory semper. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” y MKe nos riba facebooK y facebook! 
www.facebooK.com/awemainta 



Subi riba nos website 


www.awemainta.com 


AWEMainta completamente 

DIGITAL 















